 Esta 4  Mọdekaị wee nụ ihe niile e meworo; Mọdekaị wee dọwaa uwe ya, yiri ákwà iru uju, kpokwasị onwe ya ntụ wee gaa netiti obodo ahụ na-eti mkpu ákwá noké mwute.Nikpeazụ, ọ bịarutere nihu ọnụ ụzọ ámá eze, nihi na ọ dịghị onye na-eyi ákwà iru uju abịa nọnụ ụzọ ámá eze.Nógbè niile dị iche iche, nebe ọ bụla okwu eze na iwu ya ruru, e nwere oké iru uju netiti ndị Juu, nakwa ibu ọnụ na ịkwa ákwà na mkpu arịrị. A gbasakwara ákwà iru uju, kposakwa ntụ ka ọ bụụrụ ọtụtụ ndị ihe ndina.Ụmụ agbọghọ Esta na ndị ọnaozi ya bịakwutere ya wee kọọrọ ya ihe na-emenụ. O wee wute nwunye eze nke ukwuu. O wee chịnye ndị mmadụ uwe ka ha chịgara Mọdekaị ka o were ya gbanwee ákwà iru uju ya. Ma ọ naraghị ya.Esta wee kpọọ Hetak, bụ otu nime ndị ọnaozi eze, onye eze meworo ka ọ na-ejere ya ozi, o wee nye ya iwu banyere Mọdekaị ka ọ mata ihe nke a pụtara nakwa isi ihe a niile.Hetak wee gakwuru Mọdekaị námá obodo nke dị nihu ọnụ ụzọ ámá eze.Mọdekaị wee kọọrọ ya ihe niile dakwasịworo ya nakwa kpọmkwem ego ole Heman kwuru ka a kwụnye nebe eze na-edebe akụ maka imegide ndị Juu, ka e bibie ha.O nyekwara ya akwụkwọ iwu ahụ e tiri na Shushan ka a laa ha niyi ka o gosi ya Esta ma kọọrọ ya banyere ya, ka o nyekwa ya iwu ka ọ gakwuru eze rịọ ya ka o meere ha amara ma rịọ ya arịrịọ ihu na ihu maka ndị ya.Hetak wee bata kọọrọ Esta ihe Mọdekaị kwuru.Esta wee nye Hetak iwu banyere Mọdekaị, sị:Ndị niile na-ejere eze ozi na ndị niile nọ nógbè niile eze na-achị maara na nwoke ma ọ bụ nwaanyị ọ bụla a na-akpọghị akpọ nke gakwuuru eze nogige nke dị nime, iwu ya bụ ka e gbuo onye ahụ; a ga-egbu ya, ọ gwụla ma eze ò setịịrị ya mkpanaka ọlaedo ya. A kpọbeghị m ka m gakwuru eze kemgbe iri ụbọchị atọ ugbu a.Ha wee gwa Mọdekaị ihe Esta kwuru.Mọdekaị wee zie ka a gwa Esta, sị: Echela nobi gị na ezinụlọ eze ga-alanahụ dịkwa ka ndị Juu niile ọzọ na-agaghị alanahụ.Nihi na ọ bụrụ na ị gbachi nkịtị ugbu a, enyemaka na nnapụta ga-esi nebe ọzọ bịara ndị Juu; ma gị na ezinụlọ nna gị ga-ala niyi. Ònye ma ma ọ bụ nihi oge dị otú a ka i ji ruo nọkwá ịbụ nwunye eze?Esta wee zie ka a gwa Mọdekaị, sị:Gaa, kpọkọta ndị Juu niile nọ na Shushan, buokwanụ ọnụ nihi m, unu erikwala ihe oriri ma ọ bụ ṅụọ ihe ọṅụṅụ ruo ụbọchị atọ, ehihie na abalị. Mụ onwe m na ụmụ agbọghọ m ga-ebukwa ọnụ, e mesịa, m ga-agakwuru eze, bụ ihe iwu na-akwadoghị; ọ bụrụ na m ga-anwụ, ka m nwụọ.Mọdekaị wee gaa mee dị ka ihe niile Esta nyere ya niwu si dị. 